CELEX: 22000D0921(01)
Language: el
Date: 2000-05-31 00:00:00
Title: Απόφαση της Μεικτής Επιτροπής του ΕΟΧ αριθ. 48/2000, της 31ης Μαΐου 2000, για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Avis juridique important

|

22000D0921(01)

Απόφαση της Μεικτής Επιτροπής του ΕΟΧ αριθ. 48/2000, της 31ης Μαΐου 2000, για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ  

Επίσημη Εφημερίδα αριθ. L 237 της 21/09/2000 σ. 0058 - 0059

Απόφαση της Μεικτής Επιτροπής του ΕΟΧαριθ. 48/2000της 31ης Μαΐου 2000για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε με την απόφαση αριθ. 42/2000 της Μεικτής Επιτροπής του ΕΟΧ, της 19ης Μαΐου 2000(1).(2) Πρέπει να ενσωματωθεί στη συμφωνία η οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(2).(3) Η οδηγία 1999/5/ΕΚ καταργεί, με ισχύ από 8 Απριλίου 2000, την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12 Φεβρουαρίου 1998, σχετικά με τον τερματικό εξοπλισμό τηλεπικοινωνιών, τον εξοπλισμό δορυφορικών επίγειων σταθμών, καθώς και την αμοιβαία αναγνώριση της πιστότητας αυτών των εξοπλισμών(3), η οποία είναι ενσωματωμένη στη συμφωνία και συνεπώς πρέπει να αντικατασταθεί από την οδηγία 1999/5/ΕΚ.(4) Η προσαρμογή στην οδηγία 73/23/ΕΟΚ του Συμβουλίου, της 19ης Φεβρουαρίου 1973, περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως(4), πρέπει να τροποποιηθεί μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση,ΑΠΟΦΑΣΙΖΕΙ:Άρθρο 1Το κείμενο του σημείο 4λγ (οδηγία 98/13/ΕΚ του Ευρωπαϊκού Κοινοβουλίου και του Συμβουλίου) του κεφαλαίου XVIII του παραρτήματος ΙΙ της συμφωνίας αντικαθίσταται από τα εξής:"399 L 0005: οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας αυτών των εξοπλισμών (ΕΕ L 91 της 7.4.1999, σ. 10)."Άρθρο 2Το σημείο 1 (οδηγία 73/23/ΕΟΚ του Συμβουλίου) του κεφαλαίου Χ του παραρτήματος ΙΙ της συμφωνίας τροποποιείται ως εξής:1. Προστίθεται η ακόλουθη περίπτωση:"- 399 L 0005: οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999 (ΕΕ L 91 της 7.4.1999, σ. 10)."2. Στην προσαρμογή, οι λέξεις "Φινλανδία," και "Σουηδία" διαγράφονται.Άρθρο 3Στο σημείο 6 (οδηγία 89/336/ΕΟΚ του Συμβουλίου) του κεφαλαίου Χ του παραρτήματος ΙΙ της συμφωνίας προστίθεται η ακόλουθη περίπτωση:"- 399 L 0005: οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999 (ΕΕ L 91 της 7.4.1999, σ. 10)."Άρθρο 4Τα κείμενα της οδηγίας 1999/5/ΕΚ στην ισλανδική και νορβηγική γλώσσα, τα οποία θα δημοσιευτούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 5Η παρούσα απόφαση τίθεται σε ισχύ την 1η Ιουνίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).Άρθρο 6Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 31 Μαΐου 2000.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 174 της 13.7.2000, σ. 53.(2) ΕΕ L 91 της 7.4.1999, σ. 10.(3) ΕΕ L 74 της 12.3.1998, σ. 1.(4) ΕΕ L 77 της 26.3.1973, σ. 29.(5) Δεν αναφέρονται συνταγματικές απαιτήσεις.